De fleste badmintonturneringer bliver normalt spillet med knockoutkampe hele vejen, men ved OL skal spillerne først igennem et gruppespil, inden de bedste går videre knockoutkampene. Og kun vinderen af hver gruppe er sikker på at gå videre. I dag blev lodtrækningen til OL-gruppespillet foretaget, og de tre nordjyske badminton OL-håb ved derfor nu, hvem de skal møde i OL gruppespilllet. Både mixeddoublen med Christinna Pedersen og Joachim Fischer, der er seedet fire, og damedoublen med Christinna Pedersen og Kamilla Rytter Juhl er kommet i svære puljer med flere gode par. Jan Ø. Jørgensen møder nummer 39 og 40 i verden i sin pujle, men risikerer til gengæld at møde først den forsvarende OL-mester Lin Dan i kvartfinalen og - skulle han gå videre - OL-sølvvinderen Lee Chong Wei i en semifinale. Her kan du få det fulde overblik: Mixeddouble: Gruppe: B Christinna Pedersen/Joachim Fischer: 4. seedet. Nr. 4 på verdensranglisten. 1: Ma Jin/Xu Chen, Kina. Nr. 6 på verdensranglisten. 2: Gabrielle Adcock/Chris Adcock, Storbritannien. Nr. 7 på verdensranglisten. 3: Robert Mateusiak/Nadiezda Zieba, Polen. Nr. 13 på verdensranglisten Damedouble: Gruppe: B Christinna Pedersen/Kamilla Rytter Juhl: Useedet. Nr. 6 på verdensranglisten. 1: Kyung Eun Jung/Seung Chan Shin, Sydkorea. 4. seedet og nr. 5 på verdensranglisten. 2: Ying Lou/Yu Lou, Kina. Nr. 7 på verdensranglisten. 3: Eva Lee/Paula Lynn Obanana, USA. Nr. 26 på verdenanglis Herresingle: Gruppe: G Jan Ø. Jørgensen: 5. seedet. Nr. 5 på verdensranglisten 1: Brice Leverdez, Frankrig. Nr. 39 på verdensranglisten. 2: Raul Must, Estland. Nr. 40 på verdensrangliste

Opsummering:
Lodtrækningsheld var der ikke meget af for de danske spillere, da der i dag blev trukket lod til den olympiske badmintonturnering.